Diari Oficial de la Generalitat Valenciana


Sumari del DOGV 8295, del 15-05-2018 (2018/4436)

Notificació de la sentència dictada en el procediment ordinari número 818/2017.
-------------------------------------------------------------------------------

### Dades del document

Número de DOGV
:   8295

Data del DOGV
:   15-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4436


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el procediment ordinari número 818/2017. [2018/4436]  
Procediment: procediment ordinari número 818/2017.  
Demandant: Ibercaja, SAU.  
Procuradora: Inmaculada Barber Aparisi.  
Demandat: María Dolores Peiró Signes i Lorenzo Nzang Camps.  
  
María Victoria Luna Castro, com a lletrada de l'Administració de justícia del Jutjat de Primera Instància número 3 de Gandia, faig saber que en aquest procediment de judici ordinari número 818/2017, seguit a instàncies d'Ibercaja, SAU, contra María Dolores Peiró Signes i Lorenzo Nzang Camps, s'ha dictat sentència, pronunciada i firmada per la magistrada jutgessa del Jutjat de Primera Instància de Gandia número 3, María Victoria Donat Sarrió, amb el número 93/2018, de 24 d'abril de 2018, que té la part dispositiva que, literalment, és com segueix:  
  
  
«Dispositiva  
Estime la demanda instada per Ibercaja, SAU, representada per la procuradora senyora Barber Aparisi, contra María Dolores Peiró Signes i Lorenzo Nzang Camps i declare el venciment anticipat de l'obligació de devolució del préstec que es va concedir als demandats en l'escriptura de data 17 de juny de 2005 autoritzada pel notari d'Oliva José Miguel Marzal Gas, amb número 1057 del seu protocol, posteriorment novat i modificat per mitjà d'escriptura de 29 de novembre de 2012, subscrita davant del notari d'Oliva, Fernando Sempere Montes, amb número 744 del seu protocol, i de 19 de desembre de 2013, subscrita davant del notari d'Oliva, Vicente-Salvador Sanjuán Pellicer, amb número 818 del seu protocol, i condemne, de forma solidària, els prestataris al pagament de la totalitat de les quantitats degudes per principal així com per interessos ordinaris i moratoris meritats fins a la data d'interposició de la demanda, que ascendixen a la quantitat de cent catorze mil tres-cents trenta-cinc euros amb quaranta-quatre cèntims (114.335,44 ?); així com dels interessos moratoris que es produïsquen des de la interpel·lació judicial, al tipus de demora que corresponga si és el cas i fins al complet pagament de les quantitats degudes a l'actora.  
  
Ordene, als efectes de realització del dret d'hipoteca, la venda en pública subhasta de l'immoble hipotecat, la qual cosa es verificarà en execució de sentència, d'acord amb les regles que resulten del capítol IV del títol IV, llibre IIII de la Llei d'enjudiciament civil (art. 681 i ss):  
  
a) El producte de la venda de l'immoble serà destinat al pagament del crèdit garantit en l'import al pagament del qual vinga condemnat el prestatari en la sentència, incloent-hi els pronunciaments relatius als interessos moratoris produïts després de la interpel·lació judicial, amb la prelació derivada de la garantia hipotecària.  
b) Als efectes de la subhasta, servirà de tipus o avaluació de l'immoble el tipus pactat per les parts en l'escriptura d'hipoteca  
Tot això, sense perjudici de totes les altres possibles mesures executives pogueren sol·licitar-se i acordar-se en execució de la sentència, contra el mateix prestatari i el fiador, fins a l'íntegre pagament del crèdit. Condemne els demandats al pagament de les costes processals.»  
  
Atés que la demandada, María Dolores Peiró Signes i Lorenzo Nzang Camps, es troben en parador ignorat, expedisc aquest edicte a fi que els valga de notificació de forma deguda, de conformitat amb el que estableix l'article 497.2 de la Llei d'enjudiciament civil.  
  
Gandia, 26 d'abril de 2018.- La lletrada de l'Administració de justícia: María Victoria Luna Castro.